Diari Oficial de la Generalitat Valenciana


Sumari del DOGV 9956, del 14-10-2024 (2024/10034)

EXTRACTE de la Resolució de 4 d’octubre de 2024, del conseller d’Agricultura, Ramaderia i Pesca, del director de Medi Natural i Animal, per la qual es convoquen les subvencions destinades a la realització d’activitats i projectes destinats a la protecció i defensa dels animals i a la conservació de la biodiversitat animal, protecció del medi ambient i millores en l’hàbitat, per a l’exercici 2024, en l’àmbit territorial de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc//2024/10/12/10243/dof/vci/html**

### Dades del document

Número de DOGV
:   9956

Data del DOGV
:   14-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10872

CVE
:   TWTP-E-8076-25613

Data del document
:   12-10-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Extracte

Anàlisi jurídica

 Descriptors 

:   * ajuda pública
    * benestar dels animals
    * ramat
    * cria de bestiar

BDNS (Identif.): 789118

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/789118)

Primer. Objecte

Convocar, per a l’exercici 2024, les subvencions destinades a la realització d’activitats i projectes destinats a la protecció i defensa dels animals i a la conservació de la biodiversitat animal, protecció del medi ambient i millores en l’hàbitat, en l’àmbit territorial de la Comunitat Valenciana.

Segon. Entitats beneficiàries

1. Podran obtindre la condició de beneficiàries d’estes subvencions les entitats de protecció i defensa dels animals de companyia definides en l’article 5 de la Llei 2/2023, de 13 de març, de protecció, benestar i tinença d’animals de companyia i altres mesures de benestar animal.

2. També podran obtindre la condició de beneficiàries d’estes subvencions les entitats, associacions o fundacions amb personalitat jurídica, sense ànim de lucre reconegut en els seus estatuts, que tinguen com a principal finalitat o que realitzen activitats que contribuïsquen a la conservació de la biodiversitat i l’equilibri dels ecosistemes dels animals i la millora del seu hàbitat i la protecció del medi ambient.

Tercer. Bases reguladores

L’Orde 5/2024, de 18 de setembre de 2024, de la Conselleria de Medi Ambient, Infraestructures i Territori (d’ara en avant, l’Orde 5/2024, de 18 de setembre de 2024), publicada en (DOGV núm. 9941, de data 20 de setembre de 2024).

Quart. Finançament

L’import global màxim fixat per a la resolució d’expedients de la convocatòria de l’exercici 2024, de les subvencions destinades a la realització d’activitats i projectes destinats a la protecció i defensa dels animals i a la conservació de la biodiversitat animal, protecció del medi ambient i millores en l’hàbitat en l’àmbit territorial de la Comunitat Valenciana, ascendix a un milió cent cinquanta mil euros (1.150.000 euros).

Les ajudes es concediran amb càrrec a l’aplicació pressupostària següent:

Per a les actuacions de la línia de subvenció S0249, del centre gestor L26013882BH92409, programa 442A00 del capítol 4 de gastos, per un import total de sis-cents cinquanta mil euros (650.000 euros):

Modalitat A: 400.000 €

Modalitat B: 250.000 €

Per a les actuacions de la línia de subvenció S0525, del centre gestor T61802767OY87006, programa 442A00 del capítol 7 de gastos, per un import total de cinc-cents mil euros (500.000 euros):

Modalitat A: 350.000€

Modalitat B: 150.000€

Quint. Quantia

1. L’import màxim de la subvenció que s’ha de concedir a cada beneficiari per a la realització d’una o diverses de les actuacions subvencionables de la modalitat A serà de 36.000 euros, IVA inclòs; es podrà finançar fins al 80 % de l’execució dels projectes o activitats.

2. L’import màxim de la subvenció que s’ha de concedir a cada beneficiari per a la realització d’una o diverses de les actuacions subvencionables de la modalitat B serà de 24.000 euros, IVA inclòs; es podrà finançar fins al 80 % de l’execució dels projectes o activitats.

Sext. Termini de presentació de sol·licituds

El termini de presentació de sol·licituds serà de deu dies hàbils comptats des de l’endemà de la publicació de l’extracte de la resolució de la convocatòria en el*Diari Oficial de la Generalitat Valenciana.*

Sèptim. Altres dades

Els interessats que reunisquen les condicions previstes presentaran la sol·licitud telemàticament a través de la seu electrònica de la Generalitat en l’enllaç (https://sede.gva.es/es/proc861) utilitzant els corresponents models normalitzats disponibles en esta.

  

València, 4 d'octubre de 2024

Luis Gomis Ferraz

El director general de Medi Natural i Animal


Còpia Permalink ELI